སྐད་གཉིས་ཤན་སྦྱར་དང་རྟོགས་བརྗོད་གཡང་སྒྲུབ་སོགས་ཀྱི་སྐོར།
༄༅། །དཔལ་ཆེན་མོ་འཁོར་དང་བཅས་པ་ལ་རྒྱུན་གྱི་གཏོར་མ་
འབུལ་བའི་རིམ་པ་དངོས་གྲུབ་གཡང་འཁྱིལ་)
ཞེས་བྱ་བ་བཞུགས་སོ། །
ༀ་ སྭ་ སྟི་ སིཧཱུྃ། དཔལ་ཆེན་མོ་འཁོར་དང་བཅས་པ་ལ་རྒྱུན་གྱི་གཏོར་མ་འབུལ་བར་འདོད་པའི་གང་ཟག་
གིས། གཙང་ཞིང་དྲི་མ་མེད་པའི་དཀར་མངར་གྱི་བཟའ་བཅའ་བཏུང་བའི་རིགས་གྱུར་ཇི་ལྟར་ཚོགས་པར་བཤམས་
ལ། རཾ་ཡཾ་ཁཾ། སྟོང་པའི་ངང་ལས་བྷཾ་ཡིག་ལས། །རིན་ཆེན་སྣོད་མཆོག་ཡངས་
པའི་ནང༌། །ཁཾ་ཡིག་འོད་ཞུ་དངོས་བཤམས་ཀྱི། །བཟའ་བཏུང་ལྷ་ཡི་བདུད་རྩིའི་
བཅུད། །ཡེ་ཤེས་བདུད་རྩིར་བྱིན་བརླབས་པ། །འདོད་ཡོན་སྤྲིན་ཕུང་འཕྲོ་བར་
གྱུར། །ཨོཾཨ་ཀཱ་རོ་ལན་གསུམ། ཨོཾ་བཛྲ་སྥ་ར་ཎ་ཁཾ། ཧཱུཾ། ཚོགས་གཉིས་རྫོགས་པའི་ཡེ་
ཤེས་སྐུ། །ཤེས་རབ་ཕ་རོལ་ཕྱིན་མའི་དངོས། །སངས་རྒྱས་ཀུན་གྱི་བསོད་ནམས་
ལས། །འཁྲུངས་པའི་ལྷ་མོ་ཆེན་མོ་དཔལ། །འགྲོ་བའི་དོན་ལ་དགོངས་པ་མོ། །
དད་པ་དམ་ཚིག་དབང་གིས་ནི། །གཞན་གྱི་དོན་ལ་ཐུགས་སྐུལ་ཚེ། །ལྕང་ལོ་
ཅན་ནས་སྐུ་བསྐྱོད་ལ། །གྲོགས་མོ་ལྷ་མོ་བརྒྱད་དང་བཅས། །རྫུ་འཕྲུལ་ཐུགས་
རྗེ་ཆེན་པོ་ཡིས། །སྐད་ཅིག་སྒྲུབ་པའི་གནས་འདིར་གཤེགས། །མདུན་གྱི་ནམ་
མཁར་པད་ཟླའི་སྟེང༌། །དགྱེས་པ་ཆེན་པོས་བཞུགས་སུ་གསོལ། །རབ་གུས་དང་
བས་ཕྱག་བགྱིའོ། །ཨུཏྤལ་ལ་སོགས་མེ་ཏོག་ཕྲེང༌། །ཙན་དན་ངད་སྦྱར་བདུག་
པའི་སྤྲིན། །ཉི་ཟླ་མར་མེ་སྣང་གསལ་འོད། །འོ་ཆབ་དྲི་མེད་ཨཱགྷཾ་སོགས། །དངོས་
འབྱོར་ཡིད་སྤྲུལ་མཆོད་ཚོགས་འབུལ། །དམ་ཡེ་གཉིས་མེད་བདུད་རྩིའི་མཚོ། །
ཞལ་ཟས་བཟའ་བཏུང་ལྷ་མིའི་བཅུད། །འོད་ཟེར་སྦུ་གུའི་ལྗགས་རྐྱོང་ལ། །
མཆོད་བཞེས་དགྱེས་པའི་ཐུགས་ཀྱིས་དགོངས། །ཨོཾ་ཀ་མ་ལ་ཝཱ་སི་ནི། ཀ་མ་ལེ་
507

རྒྱ་ཆེན་བཀའ་མཛོད།
མ་ཧཱ་ལཀྵིརཱ་ཛཾ་མེ། བ་སུ་ནཱ་ནཱ་ཁ་དྷེ་སརྦ་སིདྡྷི། དེ་ཧི་དེ་ཧི་བར་དེ་སྭཱ་ཧཱ། ཨི་དཾ་བ་
ལི་ཏ་ཁ་ཁ་ཁཱ་ཧི་ཁཱ་ཧི། ལན་གསུམ། སྱཱད་ཡ་ཐེ་དན། ཛི་ནི་གྷི་ནི། སརྦ་ཨཱརྠ་སཱ་དྷ་
ནི། ཤ་ཤི་ནི། ཨ་ལཀྵ་མི་ནི། མེ་ནཱ་ཤ་ཡ། སིདྡྷནྟུ་མེ་མནྟྲ་པ་དཿསྭཱ་ཧཱ། ཞེས་གཙོ་མོ་ལ་
འབུལ་ཞིང་འདོད་པའི་དོན་ལ་གསོལ་བ་གདབ། ཨོཾ་བ་སུ་དྷཱ་རི་ཎྱེ་སྭཱ་ཧཱ། ཨི་དཾ་བ་ལིཾ་སོགས་འགྲེ།
ཨོཾ་ཙནྡྲ་ཀཱནྱེ་སྭཱ་ཧཱ། ཨོཾ་དཱ་དཱ་ཡཻ་སྭཱ་ཧཱ། ཨོཾ་སུ་དཱ་དཱ་ཡཻ་སྭཱ་ཧཱ། ཨོཾ་ཨཱརྻ་ཡཻ་སྭཱ་ཧཱ། ཨོཾ་
སུ་བྷྲ་ཝཱ་ཡཻ་སྭཱ་ཧཱ། ཨོཾ་གུཔྟ་ཡཻ་སྭཱ་ཧཱ། ཨོཾ་ས་ར་སྭ་ཥེ་སྭཱ་ཧྭ། ཨི་དཾ་བ་ལིཾ་སོགས།
ཏདྱ་ཐཱ། ཛི་ནི་གྱྀ་ནི། སརྦ་ཨ་ཀརྻ་སིདྡྷ་ནི། སི་སི་མི། སི་ལི་སི། ནི་མི་ནི་མི། ཨ་
ལཀྵ་ཡ་མ། ནཱ་ཤ་ཡེ་སྭཱ་ཧཱ། སརྦ་བ་སུ་སིདྡྷི་དེ་ཧི་མེ་ཧཱུཾ་སྭཱ་ཧཱ། ཧཱུཾ། ཡིད་བཞིན་ནོར་
འདྲའི་སེམས་མ་ཆེ། །ཟག་མེད་བདེ་སྐྱེད་རྒྱལ་བའི་ཡུམ། །འགྲོ་བའི་རེ་འདོད་སྐོང་
མཛད་མ། །ནོར་སྦྱིན་ལྷ་མོ་དཔལ་ཆེན་མོ། །མ་རྒད་མདོག་ཅན་འོད་ཟེར་འབར། །
མཛེས་འཛུམ་དར་དང་རིན་ཆེན་བརྒྱན། །ཕྱག་གཡས་རིན་ཆེན་པདྨ་འཛིན། །གཡོན་
པས་མཆོག་སྦྱིན་དངོས་གྲུབ་སྟེར། །གཏེར་གྱི་བུམ་པའི་ཁྲི་ལ་བཞུགས། །ཁྱོད་
ལ་མཆོད་བསྟོད་གསོལ་བ་འདེབས། །དཔལ་ལྡན་བཀྲ་ཤིས་པད་ཕྲེང་མ། །ནོར་བདག་
དཀར་ཤམ་གྲགས་པ་ཆེ། །པད་སྤྱན་འོད་ཆེན་བྱེད་པ་མོ། །ཟས་སྦྱིན་རིན་ཆེན་
རབ་སྦྱིན་མ། །མཚན་མཆོག་བཅུ་གཉིས་ལྡན་པ་ལ། །ཕྱག་འཚལ་མཆོད་བསྟོད་
ཐུགས་རྗེས་དགོངས། །ནོར་རྒྱུན་མ་དང་ཟླ་ཤེལ་མ། །སྦྱིན་བྱེད་མ་དང་རབ་སྦྱིན་
མ། །འཕགས་མ་སྦས་མ་རབ་བཟང་མ། །དབྱངས་ཅན་མ་སྟེ་གྲོགས་མོ་བརྒྱད།
གསེར་མདོག་རིན་ཆེན་དར་ཟབ་བརྒྱན། །ཕྱག་གཡས་འབྲས་ཀྱི་སྙེ་མ་འཛིན། །
གཡོན་པས་གཏེར་གྱི་བུམ་པ་བསྣམས། །ཡིད་འོང་སྒེག་པའི་ཉམས་དང་ལྡན། །
ནོར་བདག་བྱེ་བ་འབུམ་བཅས་ལ། །གསོལ་ལོ་མཆོད་དོ་དགྱེས་གྱུར་ཅིག །སྒྲུབ་
།
508

སྐད་གཉིས་ཤན་སྦྱར་དང་རྟོགས་བརྗོད་གཡང་སྒྲུབ་སོགས་ཀྱི་སྐོར།
མཆོག་བདག་དང་ཡོན་བདག་ལ། །ཕྱ་དང་གཡང་གི་དངོས་གྲུབ་ནི། །རི་རབ་ལྟ་
བུར་སྤུང་དུ་གསོལ། །རྒྱ་མཚོ་བཞིན་དུ་བསྐྱིལ་དུ་གསོལ། །སྤྲིན་ཕུང་བཞིན་དུ་
གཏིབས་པ་དང༌། །བར་སྣང་ཆར་བཞིན་འབེབས་པར་མཛོད། །བདག་དང་འགྲོ་བ་
སེམས་ཅན་ཀུན། །ངན་འགྲོའི་སྐྱེ་གནས་རྒྱུན་ཆད་ཅིང་། །དབུལ་བའི་འཇིགས་དང་
བྲལ་བར་མཛོད། །སྒྲུབ་པའི་རྟེན་ལ་དགྱེས་བཞུགས་ལ། །འདི་དང་གཏན་གྱི་
ལེགས་དགུའི་དཔལ། །ཡིད་ལ་གང་བསམ་འགྲུབ་པར་མཛོད། །ཞར་བྱུང་སྲིད་གསུམ་
གཡང་བདག་ལ་གཏོར་མ་འབུལ་ན། རཾ་ ཡཾ་ ཁཾ། ཨོཾ་ ཨཱཿཧཱུཾ་ ཧ་ ཧོཿཧྲཱིཿས་བྱིན་གྱིས་བརླབ། ཧཱུྃ། རྩ་གསུམ་
གནས་ནས་ཚོགས་ཀྱི་བདག །རྒྱ་མཚོའི་ཀློང་ནས་མི་མགོན་དཀར། །གངས་དཀར་
རྩེ་ནས་སྤོམ་ར་གཉན། །འཁོར་བཅས་མཆོད་པའི་གནས་མཆོག་འདིར། །དམ་
ཚིག་དབང་གིས་གཤེགས་སུ་གསོལ། །བཛྲ་ས་མཱ་ཛཿཏིཥྛ་ལྷན། ཨོཾ་ག་ཎ་པ་ཏི་ས་
པ་རི་བཱ་ར་ཨི་དམ་བ་ལིཾ་ཏ་ཁ་ཁ་ཁཱ་ཧི་ཁཱ་ཧི། ཨོཾ་ནཱ་ག་རཱ་ཛ་མ་ནུ་ཥེ་ནཱ་ཐ་ས་པཱ་རི༴
ཨོཾ་ཀུ་མཱ་ར་ཕུ་ཏྲི་ས་པཱ་རི༔ བ་སུ་ནཱ་ནཱ་ཁ་དྷེ་སརྦ་སིདྡྷི་མྨེ་པྲ་ཡཙྪ་ཧཱ། ཧཱུྃ། སངས་
རྒྱས་བསྟན་པ་སྲུང་མཛད་ཅིང༌། །དངོས་གྲུབ་སྩོལ་བའི་གཡང་དམ་ཅན། །སྟེང་
ཕྱོགས་ལྷ་དང་འོག་ཕྱོགས་ཀླུ། །བར་ཕྱོགས་གཉན་གྱི་སྡེ་དཔོན་ཆེ། །འཁོར་དང་
བཅས་ལ་མཆོད་ཅིང་བསྟོད། །བདག་དང་ཡོན་བདག་འཁོར་བཅས་ལ། །ཕྱྭ་དང་
གཡང་གི་དངོས་གྲུབ་ནི། །ནམ་མཁའ་ལྟ་བུ་རྒྱ་ཆེ་ཞིང༌། །རྒྱ་མཚོ་བཞིན་དུ་གཏིང་
ཟབ་ལ། །རི་རབ་ལྟ་བུར་ལྷུན་སྡུག་པ། །མྱུར་བ་ཉིད་དུ་སྩལ་བ་དང༌། །གནས་
སྐབས་མཐར་ཐུག་ཐམས་ཅད་དུ། །བསམ་དགུ་འགྲུབ་པའི་སྟོང་གྲོགས་མཛོད། །
ཅེས་ཕྲིན་ལས་བཅོལ། རྟེན་ཡོད་ན་དེ་ལ་དམིགས་ཏེ་བརྟན་བཞུགས་བྱ། མེད་ན། བཛྲ་ རྨུས་གཤེགས་སུ་
གསོལ་ལ། ཚེ་དང་བསོད་ནམས་དཔལ་འབྱོར་སྙན་གྲགས་དང༌། །ནོར་དང་ལོངས་
509

རྒྱ་ཆེན་བཀའ་མཛོད།
སྤྱོད་འདོད་དགུས་ཕོངས་མེད་པར། །གོང་ནས་གོང་དུ་མི་འཛད་གཏེར་ལ་སྤྱོད། །
སྦྱིན་ པའི་ ཕར་ ཕྱིན་ རྫོགས་ པའི་ བཀྲ་ཤིས་ ཤོག །ཅེས་སོགས་ཤིས་པ་བརྗོད་དོ། །ཞེས་པ་
འདིའང་དད་སོགས་དགེ་བ་དང་བསོད་ནམས་ཀྱིས་མངོན་པར་མཐོ་བ་རཏྣ་བཛྲ་ནས་བཀྲ་ཤིས་པའི་ལྷ་རེག་བཅས་
འགྲུབ་པའི་སྦྱོར་བ་དང་ལྡན་པའི་དཀར་ཕྱོགས་ཀྱི་གྲལ་ཚེས་བཟང་པོར་བློ་གྲོས་མཐའ་ཡས་
བསྐུལ་བའི་ངོར།
ཀྱིས་ཤར་མར་སྤེལ་བ་དགེ་ལེགས་འཕེལ། སརྦ་མངྒ་ལཾ།
t
1:|:ཀྱ2 12: T
510